شەفەق نیوز/ کەتایب حزبولڵای عراقی، جمعە، دووارە هەڕەشە له‌ موستەفا کازمی سەرۆک وەزیران دا، وتیش؛ لە سزادانەگە دەرباز نێەوود لەدویای تومەتبارکردنی وە دەسوەردان لە کوشتن قاسم سولەیمانی فەرماندەی فەیلەق قودس ئیرانی وئەبو مەهدی موهەندس جیگر وەرپرس دەزگای حەشد شەعبی.
ئەبو عەلی عەسکەری وەرپرس ئەمنی لە کەتایب  لە بان تویتەر نووساد: لەی سەردەمە جەژن ئەرامان نێەوود ئەگەر تۆڵەی هاوسەنگیگ لە بکووشەیل دوو شەهید سولەیمانی و موهەندس و شەهیدەیل قائم نەکەیمن.
وتیش: دووارەی قسەگەمان کەیمن: بەشدارە ناوخۆیەگان هەر لە ''کازمی غەدركار'' تا نزمترین پلەگان ک بەشداربوین لە ئاسانکردن ئی تاوانەیل مێژوویە لە سزادان دەرباز نێکەیمن هەرچەنی نرخەگەی بوود و رووزگار دریژ بوود.
